C 131/2
HU
Az Európai Unió Hivatalos Lapja
2022.3.24.
A Bizottság közleménye az Európai Unió és a SADC-GPM-államok közötti átmeneti gazdasági partnerségi megállapodáshoz csatolt, a „származó termék” fogalmának meghatározásáról és az igazgatási együttműködés módszereiről szóló 1. jegyzőkönyv 4. cikkének (14) bekezdése értelmében Az EU–SADC gazdasági partnerségi megállapodáshoz csatolt 1. jegyzőkönyv 4. cikkének (3) és (7) bekezdésében szabályozott kumuláció az Európai Unió, valamint az AKCS-GPM-államok és az Európai Unió tengerentúli országai és területei között (2022/C 131/02) Az Európai Unió (a továbbiakban: Unió) és a Dél-afrikai Fejlesztési Közösség (a továbbiakban: SADC) gazdasági partnerségi megállapodásban részt vevő államai közötti gazdasági partnerségi megállapodás (1) (a továbbiakban: GPM) 1. jegyzőkönyve 4. cikkének (3) és (7) bekezdése rendelkezik az Unión belüli diagonális kumulációról.
A kumuláció lehetővé teszi az Unióból származó exportőröknek, hogy az SADC-GPM-államokba exportálandó termékeikben felhasznált, más afrikai, karibi és csendes-óceáni (AKCS) GPM-államokból vagy más tengerentúli országokból és területekről (a továbbiakban: TOT-ok) származó anyagok, illetve a termékeken az ezen országokban és területeken végzett megmunkálás vagy feldolgozás az Unióból származónak vagy ott elvégzettnek minősülhessen, amennyiben az említett anyagok, illetve az említett megmunkálás vagy feldolgozás az Unióban előállított és a gazdasági partnerségi megállapodás keretében, a 4. cikk (4), (5), (8), (16) és (18) bekezdésében meghatározott egyéb feltételekre is figyelemmel SADC-GPM-államba exportált termékben kerülnek felhasználásra, illetve ilyen terméken lesznek elvégezve.
Az EU 2018. október 1-je óta már alkalmaz diagonális kumulációt bizonyos AKCS-GPM-államok és TOT-ok esetében (lásd a 2018/C 407/07 közleményt (2)).
Ezen túlmenően az Unió igazgatási együttműködési megállapodást kötött Ghánával.
Az Európai Bizottság részletesen tájékoztatta az SADC-GPM-államokat a megállapodás részleteiről.
Az Unió tehát teljesítette az 1. jegyzőkönyv 4. cikkének (10) bekezdésében meghatározott adminisztratív követelményeket, és 2022.
április 1-jétől megkezdheti Ghánával az EU-SADC gazdasági partnerségi megállapodáshoz csatolt 1. jegyzőkönyv 4. cikkének (3) és (7) bekezdésében előírt diagonális kumuláció alkalmazását.
Ezenkívül az Egyesült Királyság EU-ból való kilépését követően 2020. január 31-től már nincs lehetőség diagonális kumuláció alkalmazására az Egyesült Királyság TOT-jaival.
A fentiek fényében az 1. jegyzőkönyv 4. cikkének (3) és (7) bekezdésében előírt diagonális kumuláció az Unióban a következő országokkal és területekkel alkalmazható: –
Karib-térség: Antigua és Barbuda; Bahamai Közösség; Barbados; Belize; Dominikai Közösség; Dominikai Köztársaság; Grenada; Guyanai Köztársaság; Jamaica; Saint Kitts és Nevis; Saint Lucia; Saint Vincent és Grenadine-szigetek; Suriname Köztársaság, valamint Trinidad és Tobago Köztársaság;
–
Közép-afrikai térség: Kameruni Köztársaság;
–
Kelet- és dél-afrikai térség: Madagaszkári Köztársaság; Mauritiusi Köztársaság; Seychelle Köztársaság, valamint Zimbabwei Köztársaság;
–
Csendes-óceáni térség: Pápua Új-guineai Független Állam, valamint Fidzsi Köztársaság;
–
Nyugat-afrikai térség: Elefántcsontparti Köztársaság; Ghána (3)
–
TOT-ok: Grönland; Új-Kaledónia és a hozzá tartozó szigetek; Francia Polinézia; Francia Déli és Antarktiszi Területek; Wallis- és Futuna-szigeteki Terület; Saint-Barthélemy; Saint-Pierre és Miquelon; Aruba; Bonaire; Curaçao; Saba; Sint Eustatius; Sint Maarten.
E közlemény közzétételére az EU-SADC gazdasági partnerségi megállapodás 1. jegyzőkönyve 14. cikke (4) bekezdésének megfelelően kerül sor.
Ez a közlemény a 2018. november 12-i 2018/C 407/07. sz. közlemény helyébe lép.
(1) HL L 250., 2016.9.16., 1924. o. (2) HL C 407., 2018.11.12., 8. o.
(3) 2022. április 1-jétől